tomron87/hebrew-wikipedia-sentences-corpus huggingface dataset:
אולם, לות'ר בוגד בסופרמן ומגלה לזוד את תוכניתו ללכוד אותם.
בלית ברירה, סופרמן נכנס לתא הקריסטל ומגיח מתוכו חלש.
הוא כורע ברך בפני זוד ולוקח את ידו, אך מרסק אותה ומעיף את זוד לתהום.
לות'ר מגלה שסופרמן הפך את התהליך כך שהחדר עצמו חשוף לקרניים האדומות, בכך פשט משלושת הנבלים את כוחם בעוד סופרמן היה מוגן.
אורסה ונון גם הם מובסים בקלות, וסופרמן ולויס עפים מהמבצר, משאירים את לות'ר לנדוד ברחבי האזור הארקטי (בסצנה מחוקה מתגלה כי לות'ר נעצר על ידי כוחות המשטרה שבאזור).
סופרמן משמיד את מבצר הבדידות בעזרת קרני הלייזר שלו ומחזיר את לויס הביתה.
לויס נכנסת ליאוש משום שחייה לא יהיו כמקודם, אך מבטיחה לסופרמן שתשמור בסוד על זהותו.
הוא מחזיר לאחור את הזמן ומונע את דבר גילוי זהותו ואת פריצתם של שלושת הקריפטונים מאזור הפנטום, ומחזיר את החיים למסלולם הטבעי, אם כי גם לויס וגם פרי וייט מרגישים תחושת דז'ה וו קלה.
לבסוף, סופרמן מגיע כדמותו של קלארק למסעדה באזור הארקטי ומטפל בביריון כאילו היה ילד קטן, להפתעת כולם.
כריסטופר ריב - קאל-אל/קלארק קנט/סופרמן
ג'ין הקמן - לקס לות'ר
טרנס סטמפ - גנרל זוד
מרגו קידר - לויס ליין
ג'קי קופר - פרי וייט
מארק מקלור - ג'ימי אולסן
ולרי פרין - מיס טסמאכר
בשנת 1977, ריצ'רד דונר תכנן לצלם עיבוד מודרני אפי בן שני חלקים לחוברות הקומיקס של סופרמן.
כאשר כבר צולמו 80% מהסרט השני, ולאחר שהקרנת הסרט הראשון נדחתה בשל המשך הצילומים, צילומי הסרט הוקפאו כדי שדונר יוכל להתרכז בהשלמת הסרט הראשון.
בעקבות יציאתו לאקרנים של הסרט הראשון בדצמבר 1978, רבים שיערו כי דונר ייקרא לחזור ולהמשיך בצילומי הסרט השני שהופסקו.
אולם, מספר אירועים הובילו להחלפתו בבמאי אחר.
נוסף על כך, מפיקי הסרט אלכסנדר ואיליה סלקיינד הודיעו כי בכוונתם להסיר את הסצנות בהן צולם מרלון ברנדו משום שלא היו מעוניינים לשלם לשחקן את סכום הרווחים שדרש בעקבות יציאת הסרט (11.75% מסכום הרווחים הכולל).
דונר בזמנו גינה את ההחלטה הזו, וטען כי הוא רוצה לביים את הסרט בדרכו ובתנאים שהוא מכתיב.
מתחים הוסיפו לעלות בין המפיקים לדונר במשך 19 חודשי הצילומים של שני הסרטים, ובין היתר הואשם דונר בכך שחרג מסכום התקציב ומלוח הזמנים שהוקצבו לו.
דונר, לעומת זאת, טען שמעולם לא קיבל דרישות תקציב או לוח זמנים מפורש.
בהערות ה-DVD, המפיק פייר ספנגלר ציין כי הוצע לדונר לחזור ולביים, אך לפי מגזין וראייטי, דונר דרש את הסרתו של ספנגלר מההפקה אחרת הוא לא יחזור למלאכת הבימוי.
המפיק איליה סלקיינד, מצידו, ציין שהסרתו של ספנגלר מהפקת הסרט הייתה רק אחת מדרישותיו של דונר, וכי הוא גם רצה שליטה מלאה בתהליך ההפקה וגם להחזיק בעריכה הסופית של הסרט - דרישות להן סירבו המפיקים.
ריצ'רד לסטר שימש כמתווך בין אלכסנדר ואיליה סלקיינד לבין דונר למשך מרבית הצילומים.
חשדות עלו כי לסטר ימשיך את פועלו של דונר כבמאי, למרות שאיפתו של דונר להשיג שליטה מלאה על סרטיו.
המקרה נעשה מורכב יותר עם מותם של הצלם ג'פרי אונסוורת' והמעצב ג'ון בארי.
טום מנקוויץ', שהיה אחראי למלאכת הכתיבה, ואשר כמו דונר רצה ליצור סרטים מציאותיים ולא קאמפיים, סירב לחזור אם דונר לא ישוב.
בעקבות כך, גם העורך סטוארט ביירד עזב.
המלחין ג'ון ויליאמס הפנה את תשומת לבו לפרויקטים אחרים (מלחמת הכוכבים - פרק 5: האימפריה מכה שנית ושודדי התיבה האבודה) והזוג סלקיינד ולסטר שכרו את שירותיו של קן ת'ורן להשלים את הפסקול לסרט השני.
כדי שלסטר ייחשב כבמאי רשמי של הסרט השני, יותר מ-51% מהחומר המצולם צריך היה להיות משלו.
אי לכך, לסטר ארגן מחדש וצילם סצנות רבות עם צוות השחקנים, בכך השאיר את רוב החומר המצולם של דונר בחדר העריכה.
שני התסריטים של סופרמן נכתבו בזמנו על ידי מריו פוזו, רוברט בנטון, דייוויד ולזלי ניומן.
כאשר נבחר דונר לביים את הסרט, הוא שכר את התסריטאי טום מנקוויץ' לשכתב מחדש את התסריט, להסיר דיאלוגים מיותרים ולהסיר סצנות שלמות שנחשבו קאמפיות מדי.
עם החלפתו של דונר בלסטר, נשכרו דייוויד ולזלי ניומן מחדש לשכתב את התסריט ולהחזירו למצב הקודם.
כך לדוגמה, בטיוטה של ניומן, סצנת הפתיחה של הסרט כללה החזקת בניין בניו יורק כערובה בידי טרוריסטים - סצנה שהושמטה לחלוטין בטיוטה של מנקוויץ'.
הזוג ניומן הכניסו חזרה את הסצנה, והעבירו את מקום האירוע לפריז.
סצנות נוספות כללו את קפיצתה המכוונת של לויס לתוך מפלי ניאגרה ואת גילויו של קלארק כסופרמן לאחר שלא שרף את ידו (סצנה שנכתבה מחדש על ידי מנקוויץ', שבה לויס יורה בקלארק באקדח הטעון בכדורי סרק).
ג'ין הקמן סיים לצלם באותה תקופה את הסצנות שבהן הופיע, כך שהיו אלה הסצנות היחידות שנותרו ללא שכתוב מחודש.
הסצנות שכללו את מרלון ברנדו נחתכו כולן מהמוצר המוגמר, ואף הוכנסו מחדש סצנות שצולמו מהסרט הראשון.
מטרתו של לסטר הייתה לצלם מהר ובזול, כדי להימנע מחריגות בתקציב ובלוח הזמנים.
לפי צוות ההפקה והשחקנים, הדבר השפיע רבות על איכות הסרט, כאשר סצנות מסוימות נכתבו וצולמו מחדש.
בסופו של דבר, גרסתם הקאמפית של הזוג ניומן והכיוון הקומי שבבימויו של לסטר הביא להצלחתו המסחררת של הסרט, אם כי נגזרה על ידי דונר כ"גרסה פגומה".
התכנון ליצירת 'הגרסה של ריצ'רד דונר' לא נכנס לפעולה אלא לאחר תהליך השחזור של הסרט הראשון בשנת 2001, שבו נוספו לסרט סצנות מחוקות בין היתר.
בזמן זה, חומר צילום רב משני הסרטים התגלה בארכיון האולפנים באנגליה על ידי העורך מייקל ת'או, שחלק נכבד ממנו היה צילומים של דונר.
מעט לאחר מכן, דונר התבקש ליצור גרסה מורחבת ל'סופרמן 2', אולם הבמאי היה מנוע מלחזור ולגעת בסרטו הישן.
אולם, הפצרות חוזרות ונשנות של מעריצי הסרטים בבקשה לאפשר לדונר לשוב ולערוך מחדש את סרטו גרמו לאולפנים לפעול.
היה צורך בפתרון בעיות משפטיות (חומר רב היה עדיין בחזקתם של אלכסנדר ואיליה סלקיינד) וכן בצורך לשכנע את דונר לשוב בו מסירובו.
כמו כן, הייתה הבעיה שבסצנות בהן הופיע מרלון ברנדו.
רק לאחר צאת הסרט סופרמן חוזר, שבו נעשה שימוש בסצנות, בעיות אלו נפתרו.
עבודה על הפרויקט החלה בסוף 2005, אם כי ללא כל התערבות מצידו של דונר.
עם הזמן, הבמאי התקרב מחדש לפרויקט הגנוז, עד שביוני 2006 צירף מחדש את התסריטאי טום מנקוויץ' לתהליך ההפקה המחודשת.
ת'או ציין כי רוב החומר מגרסת דונר נחתך מהסרט ולתוכו שולבו כבר סצנות חדשות מגרסתו של לסטר.
היה צורך בעבודת עריכה רבה ומורכבת כדי לחבר מחדש את הסצנות (יש לציין כי הכל נלקח מנגטיבים ישנים).
נעשה שימוש בחומר של לסטר רק במקומות בהם היה צורך בהשלמת הסיפור, שכן עדיין הסרט לא היה גמור.
סצנת החזרה בזמן שבה נעשה שימוש בסוף הסרט היא זו שתוכננה להיות במקור, ולא מה שנראה בסרט הראשון, שנערך מחדש כדי להביא לסיום מהיר של החלק הראשון.
מבקרים רבים הריעו למאמץ שביצירת העריכה המחודשת.
כמה הגיבו בגישה חיובית לטון האפל והרציני אליו פנה סרט ההמשך, בשונה מגרסתו של לסטר - טון אשר הקנה לסרט תחושה אמיתית של סרט המשך.
עם זאת, תחושת עצבות מסוימת שררה שכריסטופר ריב לא נמצא עוד כדי להעריך את העבודה שהושקעה.
שחקני הסרט מרגו קידר, שרה דאגלס וג'ק אוהלורן מאמינים כי "סופרמן 2: הגרסה של ריצ'רד דונר" היא נעלה יותר מזו של לסטר.
אתר הביקורות Rotten Tomatoes נתן לסרט רייטינג של 90%, בעוד הגרסה של לסטר ב-89%.
כמה מהמבקרים הביעו אכזבה שבשימוש במבחן הבד של השחקנים באחת הסצנות בסרט, כמו גם בשימוש חוזר שבאלמנט החזרה בזמן שנעשה גם בסרט הראשון.
כמו כן, עבודת העריכה של מייק ת'או ספגה אף היא ביקורת חריפה, בה סצנות חוברו להן יחדיו בצורה חדה למדי ולא זורמת, מה שגרם לחולשתה הרצינית של העריכה המחודשת.
נוסף על כך, מרבית הרומנטיקה שהייתה בגרסתו של לסטר אבדה לה בין העריכות החפוזות של הגרסה החדשה.
סופרייר הילס (במקור Soufrière Hills – חיבור בין המילה הצרפתית Soufrière שפירושה גופרית למילה האנגלית Hills שפירושה גבעות, כלומר "גבעות הגופרית") הוא הר געש שכבתי מורכב פעיל בחלקו הדרומי של האי מונטסראט, טריטוריה בריטית שמעבר לים באנטילים הקטנים שבים הקריבי.
ההר היה רדום במשך תקופה ארוכה עד שב-1995 הוא התפרץ, והיה פעיל עד תחילת 2013. ההתפרצויות הגעשיות של ההר הפכו יותר ממחצית משטח האי מונטסראט לאזור אסון שבו לא ניתן לחיות, הרסו את עיר הבירה של האי, העיר פלימות', וגרמו לפינוי נרחב של תושבים.
כשני שלישים מהתושבים עזבו את האי.
מונטסראט הוא אי קטן, אורכו כ-16.5 קילומטרים (מצפון לדרום), רוחבו כ-10 קילומטרים (ממזרח למערב) ושטחו כ-100 קמ"ר.
האי בנוי מארבעה רכסים געשיים (מצפון לדרום): סילבר היל (Silver Hills, 403 מטרים), סנטר הילס (Centre Hills, 740 מטרים), סופרייר הילס (914 מטרים לפני ההתפרצות) וסאות' סופרייר הילס (South Soufrière Hills, 756 מטרים), שכל אחד מהם מייצג מוקד להתפרצות, אם כי סחיפה משמעותית שינתה את הצורה המקורית של הרי הגעש.
הר הגעש סופרייר הילס הוא הר געש שכבתי מורכב, שהוא ההר הגבוה ביותר במונטסראט.
במרכז ההר מצוי לוע אינגליש (English's Crater), לוע הר געש ברוחב כקילומטר שנוצר לפני כ-4,000 שנים, הפתוח כלפי מזרח (עמק הנהר טר).
האי מונטסראט שוכן בקצה הצפוני של הקשת הגעשית של האנטילים הקטנים, קשת איים שהיא תוצר טיפוסי של אזור הפחתה.
ההפחתה יצרה קשת איים - שרשרת מתפתלת של איים געשיים שאורכה כ-850 קילומטרים, בין פוארטו ריקו לוונצואלה.
השלוחה המערבית שעליה נמצא גם מונטסראט ממשיכה דרך הרי מצולה עד כ-100 קילומטרים צפונית מערבית לאי סאבא.
בין הרי הגעש הנוספים השוכנים בקשת האיים של האנטילים הקטנים נמצאים: לה סופרייר (La Soufrière) בסנט וינסנט, לה סופרייר (La Soufrière) בגוואדלופ, פלה (הר) במרטיניק, הפיטונס בסנט לוסיה והר הגעש התת-ימי קיק אם ג'ני (Kick-'em-Jenny).
מונטסראט שוכנת מעל החלק הצפוני.
האי מונטסראט הוא קצה עליון של מבנה געשי שקוטרו בבסיס בין 25 ל-30 קילומטרים והוא משתרע מעומק של 700–900 מטרים מתחת לפני הים ועד כקילומטר מעל פני הים (פסגת סופרייר הילס).
האי מונטסראט בנוי בעיקר מאנדזיט במרקם פורפירי עם סלעי בזלת במעט מחשופים ותכלילים מאפייים בסלעים המפותחים יותר.
גם הלבה שנפלטה מההר בשנים 1995–1998 הייתה אנדזיטית, אבל ניתוח גאוכימי גילה כי ביצירתה הייתה מעורבת בזלת.
בזלת לוהטת בטמפרטורה של C1050° חדרה לתוך הנתך האנדזיטי שהכיל גם מים בתא המאגמה, כ-6 קילומטרים מתחת להר, חיממה אותו וגרמה להתפרצותו כשהיא כלולה בו כתכלילים.
תבנית הפעילות הנוכחית של סופרייר הילס כוללת תקופות של צמיחה של כיפות געשיות, המסתיימות בהתמוטטות הכיפות שתוצאותיהן זרמים פירוקלסטיים, פליטה של אפר געשי והתפרצויות מתפוצצות.
אומנם רעידות האדמה גרמו להקמת שש תחנות סייסמולוגיות, אבל מנהל המחקר הסייסמולוגי של מונטסראט טען בראיונות פומביים כי לא נשקפת לאי כל סכנה.
ההתפרצות שהחלה ב-18 ביולי 1995 הייתה לכן בלתי צפויה.
כאשר הזרמים הפירוקלסטיים ומפולות הבוץ מההר התחוללו באופן סדיר, פונתה פלימות', וכמה שבועות אחר-כך כיסה זרם פירוקלסטי את העיר בשכבה עבה בת כמה מטרים של חומרים פירוקלסטיים.
ההתפרצות הפריאיטית הראשונה בתקופת פעילות געשית זו התרחשה ב-21 באוגוסט 1995, ופעילות זאת נמשכה במשך 18 שבועות עד שהיא גרמה ליצירת כיפת לבה אנדזיטית.
פעילות זו הייתה מוגבלת לגזרה שבה הייתה התמוטטות.
תקופה זו נמשכה במשך שישים שבועות נוספים, שאחריה התחוללו התמוטטויות משמעותיות של כיפות געשיות.
ההתפרצות כיסתה את פלימות', שישה קילומטרים מההר בשכבה עבה של אפר געשי והחשיכה את השמים כמעט לחלוטין למשך כרבע שעה.
רעידות אדמה המשיכו להתרחש בשלושה מוקדים: מתחת להר הגעש סופרייר הילס, ברכס המתמשך בכיון צפון-מזרח ומתחת לגבעת סנט ג'ורג' (St George's Hill), כחמישה קילומטרים מצפון-מערב להר הגעש בעומקים רדודים שבין 5 קילומטרים מתחת לפני הקרקע ועד לפני הקרקע.
התפרצות גדולה ב-25 ביוני 1997 גרמה למותם של תשעה עשר אנשים.
שדה התעופה של האי שכן באמצע נתיב הזרם הפירוקלסטי העיקרי ונהרס לחלוטין.
תעשיית התיירות של מונטסראט, אחד מענפי הכלכלה העיקריים נהרסה אף היא.
עם זאת, בשנים האחרונות היא מתחילה להתחדש.
בעקבות ההתפרצויות הוגדר חלקו הדרומי של האי, המשתרע על-פני יותר ממחצית משטחו, כאזור אסור למגורים ולביקור.
ממשלת הממלכה המאוחדת ומונטסארט הובילו את מאמצי הסיוע, כולל סכום בגובה של 41 מיליון ליש"ט שנתרם לתושבי מונטסראט.
עם זאת, התחוללו באי הפגנות משום שהתושבים מחו בטענה שהממשלה הבריטית לא עשתה די לסייע להם.
קלייר שורט (Claire Short) השרה לפיתוח בינלאומי של ממשלת בריטניה הקצתה 10 מיליון ליש"ט לתושבים.
הצעה שגרמה לתושבי האי להפגין וגרמה להתפטרותו של ברטרנד אוסבורן (Bertrand Osborne), ראש הממשל המקומי (Chief Minister of Montserrat) לאחר שנשמעו טענות על היותו פרו-בריטי מדי ועל כך שלא דרש הצעה טובה יותר.
המשחתת HMS Liverpool של חיל הים המלכותי מילאה תפקיד מרכזי בפינוי האוכלוסייה של מונטסראט לאיים אחרים, כולל אנטיגואה וברבודה אם כי ממשלת האי הזהירה כי לא תוכל לקלוט פליטים נוספים.
כ-7,000 תושבים, בערך שני שלישים מהאוכלוסייה עזבו את מונטסראט, מתוכם כ-4,000 לבריטניה.
ב-24 בדצמבר 2006, ניתן היה לראות רצועות של זרמים פירוקלסטיים שזהרו בגוון אדום, ב-8 בינואר 2007 ניתנה הוראת פינוי לאזורים בחלקו התחתון של עמק בלהאם (Belham Valley), שהשפיעה על 100 אנשים נוספים.
ביום שני ה-28 ביולי 2008 בשעה 11:27 (זמן מקומי) החלה התפרצות בלא פעילות מקדימה.
הזרמים כללו חומרים שמקורם בהתמוטטות עמוד ההתפרצות.
חלק קטן מצדה המזרחי של כיפת הלבה התמוטט, תוך יצירת זרם פירוקלסטי בעמק הנהר טאר (Tar River Valley).
התפרצות לוותה במספר התפוצצויות עזות, העזה שבהן התרחשה בשעה 11:38 לערך.
עמוד האפר הגיע לגובה משוער של 12,000 מטרים מעל פני הים.
סופרייר הילס הפך מאז החלה התפרצותו לאחד מהרי הגעש המנוטרים בקפידה ביותר בעולם, כשמצפה הר הגעש של מונטסראט (Montserrat Volcano Observatory) מבצע מדידות מפורטות ומדווח על פעילותו לממשל ולתושבים של מונטסראט.
המצפה מופעל על ידי הסקר הגאולוגי הבריטי (British Geological Survey) על פי תנאי החוזה שנחתם עם ממשל מונטסראט.
בגיליון ה-9 באוקטובר 2008 של כתב העת Science הועלתה השערה כי מתחת להר הגעש של מונטסראט משתרעים שני תאי מאגמה מחוברים.
האחד כשישה קילומטרים מתחת לפני השטח, והשני כ-12 קילומטרים מתחת לפני השטח.
המאמר גם מראה את הקשר שבין התנהגות הר הגעש לבין הגודל של תא המאגמה העמוק יותר.
ב-5 בפברואר 2010 הניעה התפרצות וולקנית זרמים פירוקלסטיים במורד כמה ממדרונות ההר, וב-11 בפברואר 2010, שילחה התמוטטות חלקית של כיפת הלבה ענני אפר גדולים מעל חלקים באים הסמוכים, כולל גוואדלופ ואנטיגואה.
על אזורים מיושבים במונטסראט עצמה נשר מעט מאוד אפר בשני המקרים.
על פי אתר GVP נפסקה ההתפרצות ב-25 בפברואר 2013.
הסאגה נכתבה בידי כותבים כג'ף ג'ונס, ג'יימס רובינסון, סטרלינג גייטס וגרג רוקה ומאיירים כאלכס רוס, גארי פרנק, רנאטו גואדס, ג'אמאל איגל ופיט וודס.
השלכות הסאגה מתוארות במיני סדרה "מלחמת הסופרמנים", שהתפרסמה במאי 2010.
עלילת הסאגה, שהחלה עם קשת הסיפור "ברייניאק" מתמקדת בהתמודדותו של קלארק קנט/סופרמן עם מותו של אביו המאמץ ג'ונתן קנט, כמו גם לשובה של קנדור - העיר המכווצת בבקבוק - מהתקופה שלפני המשבר, להתיישבותם של מאה אלף קריפטונים על כדור הארץ וכן לשובו של נבל-העל ברייניאק מתור הכסף.
בין הדמויות המשתתפות בסאגה נמנים סופרמן, סופרגירל, סופרבוי, סטיל, לגיון גיבורי-העל, ליגת הצדק, חברת הצדק של אמריקה, לויס ליין, פרי וייט, ג'ימי אולסן, לאנה לאנג, סאם ליין, מרתה קנט, והנבלים לקס לות'ר, ברייניאק וגנרל זוד.
בסיפורים שלאחר המשבר בעולמות האינסופיים של שנת 1986, קנדור הייתה עיר שאוכלסה בידי תושבי קריפטון שלא היו קריפטונים במקורם.
לאחר שהנבל ברייניאק כיווץ את העיר לגודל מיניאטורי, סופרמן הצליח להציל את העיר מידיו ושמר אותה בבקבוק במבצר הבדידות שלו.
אולם, כדי להשיב את גלגולה של העיר הקריפטונית מלפני המשבר, הכותב ג'ף ג'ונס הציג שכתוב שקבע כי העיר המכווצת איננה קנדור האמיתית אלא עיר שנקראה על שמה.
שכתובו לדמותו של ברייניאק שמר על שלמות הדמות שלאחר המשבר, תוך שהוא מגלה כי גרסה טלפתית זו היא למעשה גשוש המורכב מנניטים שהכיל את מחשבתו של מילטון פיין.
הדבר הביא לכך שברייניאק נלחם בסופרמן למשך שנים מבלי שפגש אותו פנים מול פנים.
בעקבות אירועים שתועדו בקשת הסיפור "ברייניאק", העיר קנדור כולה ממוקמת ליד מבצר הבדידות שבקוטב הצפוני, והיא מאכלסת כמאה אלף תושבים קריפטונים.
סופרמן מנסה לעזור לקריפטונים בהסתגלותם לחיים בכדור הארץ, למרות שדעתו מוסחת לאחר מותו של אביו המאמץ ג'ונתן קנט.
מעט מאוד קריפטונים מעוניינים בכך, וביניהם נמנים זור-אל ואלורה, הוריה של קארה זור-אל.
מפגש מתוקשר נערך בין נשיא ארצות הברית לנציגי המשלחת מקנדור, אולם דומסדיי מופיע וזורע הרס.
זור-אל ואלורה מקימים כוח תקיפה שמטרתו למנוע איומים אפשריים על העיר קנדור על ידי לכידת אויביו של סופרמן ושליחתם לאזור הפנטום.
אולם, מספר שוטרים נהרגים בשעה שהם מסרבים למסור לידם את "הטפיל", מה שמכעיס את סופרמן.
באותה עת, לקס לות'ר מגויס בידי הגנרל סאם ליין לעצור את ה"פלישה" הקריפטונית.
הוא משיג שליטה בברייניאק ושולח צבא רובוטי מנבכי ספינת החלל של החייזר, שמוחזק בקנדור.
מטאלו וריאקטרון, שעובדים עבור לות'ר וליין, מובלים לתוך קנדור כסוסים טרויאנים כשהם מכילים קריפטונייט.
ריאקטרון מצליח להרוג את אביה של סופרגירל, זור-אל.
זעמה של אלורה על מות בעלה גורם לה להתכחש למין האנושי.
חברים מליגת הצדק וחברת הצדק של אמריקה מגיעים לקנדור ודורשים להסגיר את אלה שרצחו את השוטרים.
מתפתח קרב בין החזיתות, כשסופרמן נקלע ביניהן.
הקרב מסתיים רק כאשר מדענים קריפטוניים מצליחים להשתמש בטכנולוגיה של ברייניאק כדי להעלות את קנדור מעל פני האדמה ולהצמיח כוכב שלם מתחתיה, לו הם קוראים בשם "ניו קריפטון".
הם ממקמים את הכוכב בצידה השני של מערכת השמש במקביל לכדור הארץ, מה שגורם לכוכב להיות חבוי מהשמש.
אלורה אומרת לסופרמן שהוא אינו רצוי על ניו קריפטון, על אף שסופרגירל עוברת להתגורר שם עם אימה.
לבסוף, אלורה משחררת את גנרל זוד מאזור הפנטום כדי לעזור לה להנהיג את אנשיה.
במבוא למיני סדרה "עולם של ניו קריפטון", סופרמן מסכים לערוך עסקה עם דודתו אלורה, לפיה הוא ינתק את קשריו על כדור הארץ כדי לחיות לצידם של הקריפטונים בניו קריפטון.
אולם הוא אומר לאשתו לויס ליין שלא ינתק לחלוטין את קשריו עם עולמו המאמץ.
הוא מורה לחברו מון-אל להחליף אותו כמושיעו של כדור הארץ ועוזב לחיות בקרב הקריפטונים בניו קריפטון מתוך תקווה להקל על המתחים בינם לבין כדור הארץ וכן ללמד אותם לשלוט בכוחותיהם.
הוא מתקבל בקבלת פנים חמה בידי הצבא הקריפטוני, ואלורה אומרת לו לבחור גילדה בה הוא יעבוד בזמן שהוא שוהה על הכוכב.
בזמן שהוא שוקל זאת, נודע לו כי גנרל זוד שוחרר מאזור הפנטום והוא נחשב למנהיג דגול ולגיבור.
זוד מקבל את תפקידו הקודם של ראש הצבא הקריפטוני, מה שמדאיג את סופרמן.
זוד אומר שאין לו כל כוונה להמשיך לשנוא את בני עמו הקריפטוניים משום שקיבלו אותו מחדש לשורותיהם.
סופרמן מותקף בידי נון - חברו לשעבר של אביו ג'ור-אל ומתלמדו של זוד.
הוא מביס אותו בקלות, ובכך מבהיר לתושבי ניו קריפטון שבשעה שהם רק לומדים לשלוט בכוחותיהם, הוא כבר בעל ניסיון רב בכוחותיו, שנרכשו מאז צעירותו.
אלורה שואלת את סופרמן איזה גילדה הוא בחר להשתייך לה, והוא עונה כי לא נוח לו באף אחת מהן.
הוא אף מוסיף ומשווה את תנאי עבודתם לעבדות.
לבסוף, הוא נבחר לשמש כחבר הגילדה הצבאית ונקרא בשם "קומנדר אל" בידי זוד.
בכוכב הלכת אואה, שומרי היקום דנים במצב בניו קריפטון וחוששים שהקריפטונים שתחת מנהיגותו של גנרל זוד יחזרו לכיבוש צבאי ממנו פחדו שומרי היקום לפני השמדת קריפטון.
בניו קריפטון, זוד ממנה את "קומנדר אל" לפקח על יחידה לאכיפת חוק ולהגנה על האזרחים.
סופרמן מלמד את חברי היחידה להשתמש בכוחות לא קטלניים כדי להכניע עדר חיות שמאיים על ההתיישבות, וזוד מתרעם על כך שערער על סמכותו.
חבר גילדת המלאכה חוטף כמה קריפטונים כבני ערובה, שביניהם נמנית אלורה.
קומנדר גור, הקריפטוני שאחראי להריגתם של השוטרים במיני סדרה "ניו קריפטון", מגיע ואומר שיהרוג את כולם אם בני הערובה לא ישוחררו.
סופרמן משכנע את זוד לפתור את המשבר בדרכי שלום ללא כל אלימות.
כמחווה של רצון טוב, הוא מסכים להקרנה סולארית אדומה שתבטל את כוחותיו למשך שלושים דקות.
מנהיג גילדת המלאכה פורס בפניהם את דרישותיו בעקבות תנאי העבודה שלהם, והם נענים לו בחוסר ברירה פן יפגע בבני הערובה.
אולם, קומנדר גור לא קיבל את הפקודה לסגת, והוא מכוון רובה צלפים על מנהיג גילדת המלאכה.
סופרגירל מגיעה בזמן ותופסת את הכדור בטרם יפגע במטרתו.
סופרמן חוזר למפקדת הגילדה הצבאית כדי לעדכן את זוד.
קומנדר גור מתגרה בו ובין השניים מתפתח קרב, בהתאם לחוקי ניו קריפטון.
עם סיום הקרב סופרמן נושא את עיניו מעלה ורואה שלושה מחברי חיל הפקחים הירוקים.
הגרין לנטרן האל ג'ורדן אומר שהגיע הזמן שידברו ביניהם.
הקריפטונים עורכים לפקחים הירוקים סיור בניו קריפטון.
קומנדר נאר מגיעה ומתדרכת אותם ששלושה עשר פושעים הובאו לניו קריפטון מאזור הפנטום.
בנוסף, הפקחים הירוקים מודאגים כאשר הם רואים את בנייתו של צי ספינות חלל.
נאמר להם כי מדובר במערך אבטחה, אך ג'ורדן חושד שזוד זומם משהו.
פיצוץ מסתורי במספנת החלל מוביל אותם למרדף אחר אחד הפושעים, רוצח ידוע לשמצה, וחברי חיל הפקחים הירוקים מתכוונים לקחת אותו לאואה כדי לעמוד למשפט על פשעיו.
זוד מופיע ואומר להם כי לניו קריפטון יש סמכות שיפוטית ולאואה אין הסכם הסגרה עימם.
ג'ורדן מבקש לערער על החלטה זו, אך ג'ון סטוארט משכנע אותו לסגת בתמורה לכך שזוד לא יוציא להורג את הפושע הקריפטוני.
זוד פוקד לכלוא את קאל ונאר באשמת בגידה.
קאל-אל נמצא אשם ונשלח להוצאה להורג.
סנגוריית ההגנה קובעת כי לזוד יש היסטוריה ארוכה עם משפחת אל וכי מדובר בעוד נקמת דם.
במהלך המשפט, זוד נסוג מהחלטתו לגזור את דינו של קאל, אך לאחר שקאל מגן על פעולותיה של נאר, זוד מבקש להאשים אותו בשנית בבגידה.
לבסוף ניתנת לו חנינה מידי הגילדה הדתית בשל קיומו של יום חג בניו קריפטון.
בשיאן של החגיגות, זוד נורה בידי מתנקש.
בחקירה שנעשתה בעקבות ניסיון ההתנקשות נקבע, כי כלי הנשק בו השתמש המתנקש נוצר בכדור הארץ ולכן קיימים בוגדים בקרב תושבי ניו קריפטון.
בעקבות פציעתו האנושה, זוד ממנה את קאל אל לגנרל ולמפקד הצבא של ניו קריפטון.
העמדה האחרונה של ניו קריפטון
ברייניאק שולח את צבא הרובוטים שלו לעבר ניו קריפטון, ותושבי הכוכב מתמרדים נגדם.
סופרמן מצליח לעבור את שדה הכוח של ספינת החלל ולהסתנן לתוכה.
סופרגירל מובילה את הקריפטונים במאבק נגד הרובוטים, אך היא מותקפת בידי גשוש אנטי-קריפטוני.
סופרבוי, מון-אל ולגיון גיבורי-העל מצטרפים לקרב ומצילים אותה.
חברי הלגיון מסבירים לזוד שכשם שהעיר קנדור הייתה מכווצת בבקבוק והוחזקה בספינתו של ברייניאק, כך גם ערים אחרות כלואות בה, ולכן אסור לזוד להשמיד אותה עד אשר הם יצילו אותן.
זוד עוצר את חברי הלגיון ומכריז עליהם כטרוריסטים.
בינתיים, סופרמן עומד להתעמת מול ברייניאק, אך נורה בידי קרן קריפטונייט על ידי לקס לות'ר ונלכד.
אלורה אומרת לזוד שהלגיונרים אינם טרוריסטים, ובשעה שהשניים מתווכחים, חברי הלגיון מנסים לפרוץ לתוך ספינתו של ברייניאק אך נכשלים.
בתוך הספינה, סופרמן ומון-אל ממשיכים לאסוף את הערים הכלואות, אך ברייניאק משיג אותם ומשתגר מהמקום יחד עם הערים הכלואות.
הלגיונרים מצליחים להיכנס לספינת החלל בעזרתו של ברייניאק-5, אך ניו קריפטון מכווץ לתוך בקבוק.
סופרמן נורה בידי מערכת הנשק של ברייניאק ומוכרז כמת.
לות'ר מחבל בספינה וגורם לפיצוצה, וזוד אומר שברייניאק הפסיד במערכה.
סופרגירל נדהמת לגלות את סופרמן משופד על חלקים מספינתו של ברייניאק כתוצאה מהפיצוץ.
ברייניאק זועם על לות'ר בגלל שחיבל בספינתו.
לות'ר לועג לו ויורק בפניו, וברייניאק שובר את מפרקתו והורג אותו.
בינתיים, זוד מתכונן לעימות סופי עם ברייניאק, שקורא לו פחדן משום שהוא מתעמת מולו עם כוחותיו בשעה שצבא בעל כוחות-על עומד מאחוריו.
כתגובה, זוד יורה על עצמו בקרני האנרגיה הסולארית האדומה ומבטל את כוחותיו ובכך משווה את מאזן הכוחות ביניהם.
ברייניאק-5 נותן לסופרמן עירוי דם מדמו של סופרבוי וחושף אותו למנה מרוכזת של קרני השמש הצהובה.
בדרך זו, ברייניאק-5 מצליח להחיות מחדש את סופרמן.
למרות אובדן כוחותיו, זוד מצליח להתגבר על ברייניאק ולהכניעו על ברכיו.
הוא מתכוון לירות בו, אך סופרמן מתערב ובין השניים מתפתח ויכוח.
זוד אומר לחייליו לעצור את קאל-אל כדי שזוד ימשיך בתוכניתו לגזור את דינו של ברייניאק.
באותו רגע, ברייניאק-5 חש שזהו הזמן בו גורלו נחרץ, והוא משגר את עצמו ואת ברייניאק מחוץ לניו קריפטון.
מתברר שלות'ר השתמש ברובוט בדמותו כדי ללוות אותו למשימה בניו קריפטון, והיה זה הרובוט אשר "נהרג" בידי ברייניאק.
לות'ר נצפה כשהוא משוחח עם גנרל ליין כיצד המשימה להביא לכאוס בניו קריפטון הושגה בהצלחה, וכי הוא פעל כסוכנו של ליין כל אותה עת.
התוהו ובוהו שיצר לות'ר גורם לליין להתכונן למלחמה כוללת על ניו קריפטון, ולות'ר מקבל חנינה נשיאותית בעקבות פעולותיו.
הסיפור מסתיים כאשר זוד אוסף את אנשיו למלחמה על כדור הארץ.
סופרמיני הוא כינוי נפוץ למכונית קומפקטית, כלומר גדולה יותר ממכונית מיני אך קטנה יותר ממכונית משפחתית.
מקור המושג הוא בבריטניה והוא אומץ גם בישראל.
באירופה נוהגים לכנות כלי רכב כאלה גם B-Segment (לפי הנציבות האירופית).
במהלך השנים מכוניות הסופרמיני גדלו בצורה ניכרת ורבות מהן הגיעו לגודל של מכוניות משפחתיות שיוצרו בשנות ה-90. במקביל, המכוניות שיוצרו מאז, גדלו גם הן.
פיאט גרנדה פונטו הייתה הסופרמיני הראשונה באורך ארבעה מטרים (לכן היא נקראת "גרנדה פונטו").
מכוניות הסופרמיני מאוד פופולריות באירופה.
לרוב מכוניות סופרמיני באות במרכב האצ'בק, אך החל מהעשור השני של המאה ה-21, ישנן יצרניות שבנוסף למרכב האצ'בק מייצרות גם סדאן (לדוגמה: מיצובישי אטראז', יונדאי i25 ומאזדה 2 דמיו) וסטיישן (לדוגמה: רנו קליאו סטיישן, סקודה פאביה ספייס ודאצ'יה לוגאן MCV).
המושג סופרמיני הוצג לראשונה בשנת 1978 בעיתון הבריטי האקונומיסט ותיאר מכונית חדשה של לאדה.
עם הזמן המושג השתרש בשפה האנגלית הבריטית ומכוניות כגון סוזוקי סוויפט, קיה ריו, פולקסווגן פולו ופורד פיאסטה הוגדרו כסופרמיני.
סופרייז היא עיר במדינת אריזונה, בארצות הברית.
היא שוכנת כ-32 קילומטרים צפונית מערבית לפיניקס.
העיר משתרעת על פני שטח של 180 קילומטר רבוע ומתגוררים בה כ-117,500 תושבים.
העיר נוסדה בשנת 1938 על ידי פלורה מא סטטלר, שקראה לה בשם זה (Surprise משמעו הפתעה) מכיוון ש"היא תהיה מופתעת אם העיירה תהיה חשובה או משמעותית אי פעם".
מאז גדלה העיירה והוכרזה כעיר ב-1960. שיעור הגידול של אוכלוסיית העיר בעשורים האחרונים הוא מהגדולים באריזונה.
בעיר קיים בית ספר אזורי ואקדמיה לאומנות.
בעיר ממוקמים מגרשי האימונים של קבוצות הבייסבול טקסס ריינג'רס וקנזס סיטי רויאלס.
סופרייז היא העיר בעלת אחוז הפשיעה הנמוך ביותר באזורה.
סופרמן 2 הוא סרט גיבורי על אמריקאי משנת 1980 בבימויו של ריצ'רד לסטר, שהיה סרט ההמשך לסרט "סופרמן" משנת 1978. בסרט מככבים ג'ין הקמן כלקס לות'ר, כריסטופר ריב כקלארק קנט/סופרמן, מרגו קידר כלואיס ליין, טרנס סטאמפ כגנרל זוד, נד ביטי, שרה דאגלס, וג'ק או'הלוראן.
הסרט התפרסם בתור סרט סופרמן היחיד שצולם על ידי שני במאים.
מסיבה זו, סופרמן 2 ספג ביקורת על כך שהבמאי המקורי שנשכר לגלם את הסרט, ריצ'רד דונר, למעשה השלים את הצילומים עד שהוחלט להחליפו על ידי ריצ'רד לסטר.
לכן, רבות מהסצנות שהיו אמורות להופיע בסרט נחתכו ונוספו אחר כך בעריכה המחודשת שנעשתה לסרט, "סופרמן 2: הגרסה של ריצ'רד דונר"
"סופרמן 2" המקורי יצא לאקרנים באוסטרליה ואירופה ב-4 בדצמבר 1980 ובמדינות מסוימות יצא שנה אחרי.
עם יציאתו לאקרנים, הסרט קיבל ביקורות חיוביות מאוד מצד מבקרי קולנוע ששיבחו את האפקטים, העלילה והמשחק.
אך למרות תגובה ביקורתית חיובית, הסרט נחל הצלחה בקופות כשהרוויח 190 מיליון דולר לעומת תקציב הפקה של 54 מיליון דולר.
בשנת 2006 יצאה הגרסה של ריצ'רד דונר, ששחזרה רבות מהסצנות שצילם, אשר לא נכללו בגרסה הקולנועית המקורית.
הסרט מתחיל בהצגתם של מספר אירועים, כאשר הראשון ביניהם מתרחש לפני השמדתו של כוכב הלכת קריפטון, ומביא את משפטם של שלושת הפושעים זוד, אורסה ונון בידי ג'ור-אל בעוון פשעים רבים שביצעו, לרבות תכנון מרד.
הם מגורשים אל כלא "אזור הפנטום", שמשייט במשך שנים בחלל, בעוד זוד נשבע שג'ור-אל ישתחווה בפניו, ואם לא, אז צאצאיו.
בינתיים, בעיתון "הדיילי פלאנט", קלארק מגלה כי לויס נשלחה לחקור אירוע חטיפה בפריז, צרפת, שבו מספר חוטפים השתלטו על מגדל אייפל ומאיימים להשתמש בפצצת מימן.
ליין - ברדיפתה אחר פרסום וחשיפה - נקלעת לאזור האסון וניצלת בידי סופרמן לאחר שהמעלית הנושאת את הפצצה מתנתקת מכבליה ונופלת ללא כל שליטה.
סופרמן מרגיע אותה ודוחף את המעלית לכל אורכו של מגדל אייפל ולתוך החלל, שם היא מתפוצצת ללא מפריע.
אולם, אזור הפנטום המרחף בקרבת מקום מתנפץ לרסיסים, ושלושת הפושעים מוצאים את עצמם חופשיים.
לאחר שהם משליטים טרור על משלחת נחיתה בירח, הם עושים את דרכם לכדור הארץ.
בינתיים, עורך "הדיילי פלאנט" פרי וייט שולח את קלארק קנט ולויס ליין אל מפלי ניאגרה במסווה של זוג נשוי כדי לחשוף רשת תרמיות נגד זוגות נשואים.
לאחר שסופרמן מציל נער מנפילה ממעקה בטיחות אל תוך המפל העצום, לויס חושדת בקלארק כי הוא סופרמן.
היא מפילה את עצמה במכוון אל המפלים ובכך מאלצת אותו להציל אותה, אך הוא מצליח להימנע מחשיפת זהותו.
באותו לילה, קלארק מועד על שטיח רצפה וידו נופלת לתוך האח.
לויס מגלה שידו לא נשרפה וקלארק נאלץ להתוודות שהוא אכן סופרמן.
הוא לוקח אותה אל מבצר הבדידות אשר בקוטב הצפוני.
בשל אהבתו אליה, סופרמן מחליט להפוך את עצמו לבן אנוש בכך שהוא חושף את עצמו לקרניים האדומות של כוכב קריפטון.
הוא מבלה בחברתה של לויס את הלילה.
בהמשך, זוד, אורסה ונון משתלטים על הבית הלבן ומכריחים את נשיא ארצות הברית להופיע בטלוויזיה ולהודיע על כניעה בפניו.
בשידור הטלוויזיוני, הנשיא מתחנן לעזרה מפני סופרמן, וגנרל זוד יוצא מכליו וצועק כי על סופרמן לבוא ולהשתחוות בפניו.
לויס וקלארק מגיעים אל מסעדת דרכים ומגלים כי גנרל זוד השתלט על הבית הלבן.
מתוך ידיעה כי האנושות לא תוכל להילחם נגד גנרל זוד בכוחות עצמה, קלארק חוזר אל מבצר הבדידות בכוחות עצמו ומפציר בפני אביו הביולוגי שישיב לו את כוחות העל.
לקס לות'ר מצליח לברוח מכלאו.
לפני בואם של קלארק ולויס למבצר הבדידות, הוא מוצא את אמצעי התקשורת מכוכב הלכת קריפטון ולומד על הקשר שבין סופרמן לג'ור-אל וגנרל זוד.
הוא מציע להוביל את זוד אל בנו של ג'ור-אל בתמורה לשליטה על יבשת אוסטרליה.
שלושת הפושעים מקריפטון יוצאים עם לקס אל משרדי מערכת עיתון "הדיילי פלאנט" ותוקפים את לויס.
סופרמן מגיע לאחר שהוא מוצא את הקריסטל הירוק ששחזר את כוחות העל שלו והוא נאבק בשלושה בלב העיר מטרופוליס.
זוד מבין שלסופרמן אכפת מבני האנוש התמימים והוא מנצל את החולשה הזאת כדי לאיים עליהם.
כדי להגן על העיר מזעמם של שלושת הקריפטונים, סופרמן יוצא אל מבצר הבדידות, אך זוד, אורסה ונון לוקחים עמם את לויס ולקס שמנחה אותם אל המבצר, וחושף בפניהם את רזי הקרניים האדומות שיכולות לפשוט את כוחותיהם.
עם הגיעם, גנרל זוד מכריז על לות'ר כחסר תועלת ומתכנן להורגו יחד עם סופרמן.
כדי למנוע את מותו שלו, לקס מתגודד עם סופרמן בניסיון לגרום לשלושת הקריפטונים להיכנס לחדר המבטל את הכוחות, אך לקס בוגד בו וחושף בפני זוד את תוכניתו.
זוד מאלץ את סופרמן להיכנס אל חדר הקריסטל, אך כאשר סופרמן כורע ברך בפני זוד ונוטל את ידו, הוא מרסק אותה ומשליך את זוד אל מותו.
לקס מגלה כי למעשה סופרמן הפך את השפעת הקרניים האדומות, ובעוד הוא היה מוגן בחדר הקריסטל, כוחות העל של שלושת הפושעים הוסרו מהם.
לאחר שהוא מביס את השלישייה, סופרמן משיב את לקס לידי הרשויות ומחזיר את לויס אל ביתהּ.
ביום המחרת במערכת העיתון "הדיילי פלאנט", לויס מתוודה בפני קלארק כי עצם זה שהיא יודעת את סודו שובר את ליבה.
קלארק מחליט לנשק אותה ובכך גורם לה לשכוח את רצף האירועים האחרונים.
סופרמן מסייע לשקם את ההרס שהותיר אחריו גנרל זוד וכשהוא מניף את דגל ארצות הברית מעל הבית הלבן הוא מבטיח לנשיא כי לעולם לא ינטוש עוד את חובתו.
בסצנה האחרונה לפני כותרות הסיום, הוא נראה מרחף אל עבר הזריחה.
סוזאנה יורק - לארה, אשתו של ג'ור-אל ואמו הביולוגית של סופרמן
סופרמן: זכות מלידה היא סדרת קומיקס בת 12 חוברות, שהתפרסמה בין ספטמבר 2003 לספטמבר 2004 בחוברות הקומיקס סופרמן בהוצאת DC קומיקס.
את הסיפור כתב מארק וייד ואייר לייניל פרנסיס יו.
במקור, הסיפור נכתב כגרסה שאינה קאנונית למיתולוגיה של סופרמן.
הוא הציג את סיפור המקור ועידכן אותו למאה ה-21. בהמשך הוחלט להפוך את הסיפור לקאנוני, והוא החליף את סיפורו של ג'ון ביירן, Man of Steel ("איש הפלדה") מיולי 1986 - הראשון שלאחר האירוע המכונן שנקרא המשבר בעולמות האינסופיים.
מעמד זה נשמר עד לאחר אירוע הקרוסאובר המשבר האינסופי בשנים 2005-2006 ולפרסומו של סיפור חדש, Superman: Secret Origin ("סופרמן: המקור הסודי").
הסיפור מתחיל בתיאור מחודש של השמדת כוכב הלכת קריפטון.
בעוד ג'ור-אל מכין את התינוק קאל-אל למסע כדי להציל אותו מהחורבן הממשמש ובא, הוא מצר על העובדה כי את הפלאות שעולמו הצליח לחולל "אף אחד לא יזכור", כדבריו.
החללית של קאל-אל משוגרת לחלל רגעים לפני השמדת הכוכב.
ג'ור-אל ואשתו לארה מצטערים שלא יזכו לראות אם קאל-אל שרד את מסעו.
במערב אפריקה בזמן ההווה, מתרחש סכסוך אתני בין שני שבטים בדיוניים, הגוּרי והטוראבה (בדומה לסכסוך בין שבטי ההוטו והטוטסי ברואנדה).
קלארק קנט, עיתונאי עצמאי הנמצא בתחילת שנות ה-20 לחייו, מגיע כדי לסקר את הסכסוך וכדי לפגוש את המנהיג הפוליטי והאקטיביסט לזכויות האזרח של שבט הגורי, קובה אסורו.
הם נפגשים לראשונה כאשר קנט נאלץ להגן על אסורו מפני ניסיון התנקשות.
קנט מסיט שובל כדורים הנורים לעברו של אסורו, ובזכות התוהו והבלבול שנוצר מקרב היריות מצליח להסיר חשד בנוגע לכוחות העל שלו.
במשך הימים הבאים, קנט ואסורו הופכים לחברים.
אסורו מדגיש בפניו את המסורת של שבט הגורי לכבד את אבותיהם בכך שהם לובשים לבוש סמלי ופועלים למען זכויות האדם.
אולם, אחותו של אסורו חושדת במניעיו של קנט.
בשלב מסוים היא אף מאשימה אותו באימפריאליזם תרבותי ובהתנהגות יהירה של "המושיע הלבן" כלפי שבט הגורי.
בעודו משוטט לבדו בערבות הסוואנה האפריקנית, קלארק מנסה את כוחותיו המתפתחים, כשהוא עף לצד ציפורים ונאבק באריה למטרת שעשוע.
בהמשך, קנט חוקר את הנציג הפוליטי של שבט הטוראבה, קבייל, שאינו מחבב את קובה ומדכא את זכויותיהם של שבט הגורי.
הוא מגן על אבנה אסורו כשפצצה נשלחת לעברם, והוא עף לאזור בו מתקיימת מחאה המונית, כשעל גבו הוא נושא את אבנה.
הם מגלים שקובה נדקר ומצבו אנוש.
קנט מתמלא בחמת זעם, זורק את המתנקש על קיר ודורש לדעת מי שכר אותו.
המתנקש המפוחד מרים את זרועו ומצביע על קבייל, שלגמרי במקרה מוקף באותו רגע בידי אמצעי התקשורת.
הוא מותקף בשאלות ונאלץ להתפטר מתפקידו.
בסצנה האחרונה שמתרחשת באפריקה, אבנה אסורו נוטלת את המנהיגות על שבט הגורו, ומגלה על כוחות העל של קלארק, אך היא מבטיחה לו כי תשמור על סודו.
קנט חוזר לעיירה סמולוויל בה גדל מתוך רצון ללמוד יותר אודות מורשתו החייזרית.
הוא אומר לאמו המאמצת מרתה כי הוא מעוניין לחשוף את החללית איתה הגיע לכדור הארץ.
השניים משתמשים במחשב הלוח שהגיע עם קלארק מקריפטון כדי לבחון מידע הולוגרפי של היסטוריה קריפטונית.
קלארק מקבל השראה מסיפוריה של אסנה בנוגע לכיבוד המסורת ומחליט ליצור לעצמו תחפושת.
כמו כן, הוא מגלה כי לסמל דמוי האות "S" הייתה חשיבות רבה בקריפטון והוא סימל את תקוותם של הקריפטונים לעתיד טוב יותר.
הוא מסרב לעטות על עצמו מסכה בזמן תעופתו.
מרתה מציעה פתרון לכך, היות שרק זהות אחת של קלארק דורשת הסוואה.
היא מלבישה אותו בחליפה מחויטת שמבדילה אותו מחזותו כסופרמן ומרכיבה לו משקפי ראייה.
היא מבטיחה לו שמשקפי הראייה ישקפו את האור חזרה, כך שאף אחד לא יבחין בעיניו הכחולות החודרות.
קלארק לומד ללכת כפוף ומגושם כדי להרחיק את זהותו האזרחית מזהותו כסופרמן הגבוה והבטוח בעצמו.
הוא נוסע לעיר מטרופוליס כדי להגיש מועמדות לעבודה במערכת העיתון "הדיילי פלאנט".
כשהוא מגיע, מסוקים רובוטיים נגד טרוריסטים טסים בשמיים.
בהגיעו לדיילי פלאנט, הוא רואה את העורך מר גאלוויי גוער בג'ימי אולסן על כך שהביא לו את היוגורט הלא נכון.
לויס ליין מופיעה וצועקת על גאלוויי שהשפיל את אולסן.
כאשר גאלוויי מתפרץ בזעם החוצה, קלארק מציג את עצמו ללויס ונדהם מחזותה הלוחמנית.
הוא פוגש בפרי וייט לראשונה לריאיון אישי, אך הריאיון לא עובר בשלום.
דקות אחדות לאחר מכן, מסוק רובוטי מיניאטורי שמעופף בחוץ מתחיל לצאת מכלל שליטה ולירות על בניין הדיילי פלאנט.
כשאף אחד אינו מסתכל, קלארק תופס מחסה כדי להחליף לתחפושתו, ויוצא להדוף את ההתקפה.
הוא קורע את משדר הרדיו מאחת מהיחידות ההרוסות, ומאתר חזרה את האות לגורד שחקים שנמצא בבניה: "לקסקורפ".
קלארק מתפרץ למשרדו של לקס לות'ר בעוד הוא מדבר עם מישהו דרך משדר רדיו.
הוא אומר לו כי ראה את האותות המגיעים מהמסוקים הצבאיים והוא יודע שלות'ר חיבל בהם.
לות'ר משועשע מהמחשבה שלמישהו יש בכלל ראיות הקושרות אותו לדבר עבירה שכזה, ודורש ממנו לדעת מי עיצב את הטכנולוגיה שמאפשרת לסופרמן לעוף.
באותו רגע, יחידת האבטחה המשוריינת של לקסקורפ מתפרצת פנימה, כשלויס וג'ימי מאחוריה.
כשלויס שואלת את לות'ר מה הקשר שלו לגיבור-העל החדש של מטרופוליס, לקס מעמיד פנים כמי שלוקח חסות על הגיבור המעופף וטוען כי הוא חברו.
ביום למחרת, עמוד האינטרנט של "הדיילי פלאנט" קורא לגיבור החדש בשם "סופרמן".
לות'ר מכין סיפור כיסוי למתקפה שהתרחשה קודם לכן, ומטיל את האשם על עובד צבא ממורמר.
זאת ועוד, חברת לקסקורפ מתכננת לייצר מחדש את המודלים המיניאטוריים, כעת שהצבא ביטל את החוזה.
קלארק קנט חושף כי קשריה של "לקסקורפ" לפרויקט הצבאי מהווים כתם שחור חסר תקדים במוניטין המצוחצח של לות'ר, ופרי וייט מחליט שקנט הרוויח את מקומו בצוות.
לויס וקלארק מבקרים את לות'ר במגדלים העצומים שמרכיבים את חברת לקסקורפ.
לקס מברך את שניהם לשלום, אך כשקלארק מושיט את ידו כאילו שניהם היו מכרים ותיקים, לות'ר מבטל אותו בקור רוח בטענה שמעולם לא פגש אותו.
הוא לוחץ על כפתור שעל שולחן משרדו, והחדר משתנה לתיאטרון הולוגרפי.
הוא מתאר את עצמו בראש ובראשונה כאסטרוביולוג, וכן מתאר מספר המצאות יקרות ערך של חברת לקסקורפ שעוצבו לפי התאוריות שלו בנוגע לחיים בחלל.
הוא חושף תמונה של סופרמן וקובע רשמית כי סופרמן אינו מהעולם הזה.
קלארק מדווח על כך לפרי וייט, שפוקד עליו לכתוב את זה על הנייר.
קלארק מוחה בשל הסיבה שעצם הידיעה כי סופרמן הוא חייזר יכול להבריח אנשים, ושאין להם הוכחה.
פרי מתעקש, באומרו שהניסיון של לות'ר הוא הוכחה מספקת.
כעת, כאשר סופרמן מגיע להצלתם של חפים מפשע, הם חוששים אפילו להתקרב אליו.
קלארק יושב לבדו במסעדה ומחמיץ את פניו.
הוא שומע המולה מרחוק של גשר אשר התפוצץ.
כסופרמן, הוא מגיע לשם במהירות כדי לחבר מחדש את הכבלים המחברים של הגשר, אך פיצוץ נוסף מטלטל את הגשר.
במשרדו, לות'ר צופה במתרחש ומפעיל פצצה המונחת על קורה תומכת בגשר, וגורם לאשליה כאילו סופרמן הוא זה שקרע אותה.
בנוסף, רובוט מכני מכוון קריפטונייט לעבר סופרמן, מה שממוטט אותו.
קלארק מבין שהוא מצא אויב בדמותו של לקס לות'ר.
הוא נזכר בילדותו בעיירה סמולוויל, אליה הגיע לראשונה לקס הצעיר.
לקס באותה תקופה היה גאון שקט, אך האינטליגנציה שלו עזרה לבודד אותו מכל אלה אשר סבבו אותו.
הוריו היו נטולי אהבה ואימנו אותו בחוסר רחמים להפוך לאיינשטיין הבא.
קלארק מגחך לעצמו ואומר כי בכך "הם המעיטו ביכולותיו".
אולם, למרות חזותו השחצנית, לקס התחבר לקלארק בתחביב היחיד שהשניים מצאו במשותף: אסטרונומיה.
לרוע המזל, מצבו של לקס הפך לבלתי יציב על גבול המופרע כאשר המשיך להתבודד במעבדה שלו, שנמצאה בסמוך לאחוזת לות'ר.
באחד מרגעי ההתבודדות שלו, לקס הזמין את קלארק לחזות בהמצאתו החדשה - משדר תת-חלל.
לקס קיווה שבאמצעות חתיכת מטאוריט (קריפטונייט) הוא יוכל לפתוח בסופו של דבר חור תולעת לציוויליזציה חוצנית.
לקס היה מודע לקרינה המסוכנת של הקריפטונייט, אך אמר לקלארק שאין לו מה לדאוג והמטאוריט אינו מזיק.
אולם, קלארק חווה לראשונה את הרעלת הקריפטונייט.
לקס ראה את הבעת הפנים המיוסרת של קלארק והבין אותה לא נכון כאילו גם קלארק חושש ממנו כמו כולם.
לקס שב להתבודדותו ופתח שער בין-ממדי לקריפטון למספר רגעים בטרם המתקן שלו הגיע לעומס יתר, התפוצץ וגרם לשריפה באחוזה.
לקס יצא מההריסות כשהוא פצוע ומדמם, ושיערו נשרף כליל.
הוא התעלם לחלוטין מאביו, שנשרף בעודו בחיים מתחת להריסות, ומצא את חתיכת הקריפטונייט שהייתה חיונית לפעילותו התקינה של המכשיר.
בזמן ההווה, לות'ר מרכיב מחדש את המיכשור ליצירת אותו ניסוי כושל והצצה נוספת לתוך העולם החייזרי בו צפה לרגע קט.
כפי שמצופה, הקריפטונייט יוצר את חור התולעת ולות'ר נשטף בזרם של מידע קריפטוני.
יום למחרת, העיתונים מזהירים מפני פלישה חוצנית ומראים תמונות של ספינות מלחמה הנושאות את חותמו של סופרמן.
במערכת העיתון "הדיילי פלאנט", קלארק מבין שהתמונות אובחנו ואומתו כנכונות, וכי ללות'ר יש אמצעים משלו לגלות את נכונותן.
מעט לאחר מכן, מטרופוליס נופלת למצור בידי ספינות מלחמה מפלצתיות שנושאות את חותמו של סופרמן, וביניהן גם עכביש מכני ענק.
הן מתחילות להרוג חפים מפשע ללא כל הבחנה.
יתר על כן, פלוגות סער מגיחות מהן כשהן לובשות לבוש קריפטוני מסורתי, גלימות אדומות, סמל "S" על החזה ופניהם מכוסים.
בדיוק כשסופרמן מבקש להתערב, לות'ר משתמש בגורד השחקים שלו כדי להקרין רשת קורים של קרינת קריפטונייט רדיואקטיבית.
סופרמן אינו מצליח להימלט מכך, והמשטרה יורה עליו.
הוא חוזר לזהותו כקלארק קנט ונפגש עם לויס, שמעירה לו על מצב בריאותו הרעוע.
חדר החדשות בדיילי פלאנט נמצא בתוהו ובוהו מוחלט, ופרי וייט צועק עליו שהגיע ללא מאמר על המשבר הנוכחי.
קלארק חסר הכוחות עומד בפני סכנת פיטורים ובוחר להשאיר מכתב פיטורים על שולחנו.
כשלויס תופסת אותו עוזב, היא קוראת לו "תולעת חסרת עמוד שדרה" ויוצאת בסערה מהמקום.
המפקד החייזרי קורא לעצמו בשם "ואן-גאר" והוא עוטה שריון גוף.
הוא מכריז מלחמה על כדור הארץ.
ביטחונו של קלארק חוזר אליו לאחר הטפת המוסר של לויס.
הוא עוטה את התחפושת שלו ויוצא להתעמת עם חייליו של ואן-גאר בטרם אלה יפתחו באש על חפים מפשע.
כאשר סופרמן קורא לו ולאנשיו שחקנים, ואן-גאר מכה בגיבור המוחלש באכזריות ואומר לו כי הם "לא נמצאים כאן בשביל הכסף".
הם מאמינים שלות'ר צודק וכי סופרמן יפנה עורף לאלה אשר חלשים ממנו.
בינתיים, לויס חומקת לתוך בניין לקסקורפ, שאותו לות'ר הורה לנטוש.
היא צופה בלות'ר נותן פקודות לאנשיו דרך מסך טלוויזיה, מוציאה את חתיכת הקריפטונייט מתוך מקור הכוח ובכך מנטרלת את המכשיר.
אולם, היא לא מבחינה בלות'ר, שמגיח מתוך הצללים מאחוריה.
כעת כשהמכשיר יצא מכלל פעולה, מרבית הרובוטים המתקיפים את העיר מתגלים כהולוגרמות ונעלמים, יחד עם רשת הקריפטונייט שחגה מעל העיר.
בחזרה בלקסקורפ, לות'ר לוקח את מטאוריט הקריפטונייט מידיה של לויס ודורש ממנה לספר לו את כל מה שהיא יודעת.
כשהיא אומרת לו שכולם יידעו על מעשה המרמה שלו, לקס דוחף אותה לקיר ובעזרת שלט רחוק פותח יציאה למרפסת.
הוא חושף כי הניח פצצה קריפטונית בתוך חליפותיהם של החיילים הקריפטוניים, והפצצות מיועדות להוציא את סופרמן מכלל פעולה.
אולם, אנשיו אינם יודעים על קיומן של הפצצות.
לאחר מכן, הוא דוחף את לויס מעל למעקה המרפסת.
סופרמן עדיין נלחם למטה עם ואן-גאר, ששריונו זוהר לפתע באור ירוק.
סופרמן עף איתו כשואן-גאר תפוס באחיזתו, וקורע מעליו את הפצצה רגע לפני שהיא מתפוצצת.
בדיוק לפני שלויס פוגעת בקרקע, סופרמן מגיע ותופס אותה בדיוק בזמן.
סופרמן חוזר ללקסקורפ, שם לות'ר מנסה ללא הרף להתחבר מחדש לתמונות המרצדות מקריפטון וליצור קשר.
הוא דורש אספקת נשק, אך המכשיר מתפוצץ בפניו ומספר לוחיות קריפטונייט חודרות לפרצופו.
מראות ההשמדה הקרבה של קריפטון מוצגים על המרקע.
בחזרה בקריפטון, שנים רבות בעבר, אחד הקריפטונים מצביע על העימות שמתרחש בהווה בין לות'ר וסופרמן, ואומר שהוא יכול לראותם על המסך, והוא תוהה אם הם אמיתיים.
אנחנו יכולים להציל אחד את השני!".
ג'ור אל ולארה מופיעים, שניות לאחר ששיגרו את התינוק קאל-אל לחלל, והם נפרדים אחד מהשני לשלום.
סופרמן ההמום מבין ששמו הוא קאל-אל.
לות'ר תוקף את סופרמן מאחור, ואומר לו שהוא עושה לו בכך טובה - לסבול על כך שהוא לבד ביקום.
סופרמן אומר לו כי לא תמיד הוא היה לבד, הוא עשה את בחירתו ואז מכה בו מספר פעמים.
לות'ר המדמם שוכב מובס וסופרמן ממהר להגיד משהו לתוך המרקע, אך השידור נקטע במהרה וסופרמן חושב שהוריו לא זכו לשמוע מה הוא אמר להם.
בהמשך, לות'ר נותר מצולק מחתיכות הקריפטונייט שבפניו, והוא עומד בפני מעצר.
קלארק קנט כותב מאמר שהורס את המוניטין של לות'ר, אם כי זה האחרון אוסף שורה של עורכי דין שככל הנראה יבטלו את האישומים נגדו.
"ואן-גאר" התגלה למעשה כמנהיגם של שורדים קיצוניים.
לויס וקלארק פותרים את חילוקי הדעות ביניהם, ולויס מגלה לו כי היא גנזה את מכתב ההתפטרות שלו, ביודעה כי הוא לא באמת יתפטר.
קלארק מנצל את ההזדמנות כדי להציע לה לצאת לדייט, אך היא מנפנפת אותו.
בבדיחות הדעת, הוא שואל אותה אם היא מעדיפה אותו כשהוא "מזנק מעל בניינים בניתור אחד".
לויס מגמגמת ושואלת אותו אם הוא חושב שיש לה התאהבות ילדותית בסופרמן, ובכך מרמזת שיש לה.
במהלך הרגעים האחרונים של קריפטון, ג'ור-אל ולארה מסתכלים על מסך הצפייה כשדמות ניבטת בו.
הדמות, הנראית מטושטש ונושאת סמל "S" על החזה שלה, אומרת "אמא, אבא...
בראותם שמאמציהם נשאו פרי, ג'ור-אל ולארה מתנשקים בעוד הבניין מתמוטט מסביבם.
סופרייר (Soufrière) היא בירת מחוז סנט מארק שבדומיניקה.
העיירה שוכנת על חופו הדרום מערבי של האי.
העיירה שוכנת במכתש געשי עתיק, הגובל במדרונות רכס סופרייר.
המכתש פתוח אל הים ויוצר את מפרץ סופרייר.
מדרום לעיירה מתנשאות הכיפות הקטנות של מורן פטאטס ומורן קראבייה.
ממזרח לעיירה נמצא מקור מעיינות הגופרית סופרייר (גרנד סופרייר).
נוף העיר נשלט על ידי כנסיית הקהילה הקתולית של סנט מרק.
זוהי אחת הכנסיות העתיקות והיפות ביותר באי, שוכנת לאורך קו המים בסופרייר.
כנסייה זו מהמאה ה-18 בנויה מאבן געשית ומתגאה בחזית תוססת המעוטרת בצבעי אדום, כחול וצהוב.
ההיסטוריה של הכפר מושרשת בתצורות הגאולוגיות שלו, כאשר פעילות געשית משחקת תפקיד מרכזי בעיצוב זהותו.
מעיינות הגופרית והמים העשירים במינרלים שלו היו מקור לריפוי במשך מאות שנים.
בסופרייר קיימות חורבות של מפעל לייצור שמן ליים, שהייתה תעשייה חשובה במאות ה-18 וה-19.
סופרייר (Soufrière) היא בירת מחוז הנושא את אותו שם בסנט לוסיה.
העיירה שוכנת על החוף הדרום-מערבי של האי.
היא הייתה בירת סנט לוסיה בתקופת השלטון הצרפתי וכיום היא עיירת דייגים מנומנמת עם תעשיית תיירות מתפתחת.
העיירה מתגאה בכמה אטרקציות תיירותיות כמו גישה קרובה להר געש, גן בוטני עם מפל (שבו צולמה סצנה מהסרט סופרמן 2), מעיינות חמים וחופי רחצה.
מדרום לעיר ניצבים הפיטונס, שני פקקים געשיים, שרידיהם של הרים געשיים, שבשנת 2004 הוכרזו כאתר מורשת עולמית של אונסק"ו.
האזור מהווה אתר פופולרי לצלילה.
סופרייר הייתה אתר העיר הדמיונית פורט אגנס, בירתו של האי הדמיוני קסקרה בסרט הקומי משנת 1985 "מים מים" (Water).
הסרט ים של חברים צולם כאן ב-1996.
סופרמן 3 הוא סרט גיבורי-על בריטי משנת 1983 בבימויו של ריצ'רד לסטר ומבוסס על דמות הקומיקס של DC קומיקס, סופרמן.
בסרט, סופרמן מתמודד עם איש עסקים נבזי ומרושע שרוצה להשתלט על אספקת הנפט העולמית ובמקביל מתגלה הגרסה המקבילה המרושעת והאכזרית שלו אחרי שיד ימינו של אויבו גורם לו לגעת באבן קריפטונייט שיוצרת את הגרסה המרושעת שלו.
זהו הסרט השלישי בסדרת סרטי סופרמן ומככבים בו כריסטופר ריב החוזר לתפקידו כסופרמן וכך גם מרגו קידר כלויס ליין, ריצ'רד פריור, ג'קי קופר, רוברט ווהן כנבל הסרט, מרק מקלור, אנט אוטול, אנני רוס ופמלה סטיבנסון.
הסרט יצא לאקרנים ב-17 ביוני 1983 בארצות הברית כשבבריטניה, הסרט יצא לאקרנים ב-19 ביולי 1983. לסרט יצא גם סרט המשך: "סופרמן 4: השאיפה לשלום".
אף שהסרט הרוויח 80 מיליון דולר והצליח לכסות את תקציב ההפקה שעמד על 39 מיליון דולר, זה היה הסרט הכי פחות מוצלח מבחינה קופתית בהשוואה לסרטים הקודמים בסדרה.
בנוסף, הסרט נקטל רבות בביקורות על ידי מבקרים ששיבחו אומנם את משחקו של ריב אך קטלו את הטון הקומי.
מתכנת מחשבים מוכשר אך מובטל בשם אוגוסט "גאס" גורמן נשכר לעבוד עבור חברת וובסקופ במטרופוליס.
גאס נתפס במעשה רמייה ומוזמן לפגוש במנכ"ל החברה, רוס ובסטר, שמתרשם מתוכניתו של גאס לשלוט בעולם מבחינה כלכלית.
רוס מחליט להונות את גאס, ומסייעת לו בכך אחותו וורה ופילגשו לורלי אמברוסיה.
קלארק קנט משכנע את הבוס שלו, העורך הראשי של הדיילי פלאנט, פרי ווייט, לאפשר לו לחזור לסמולוויל למפגש מחודש עם בני כיתתו מהתיכון.
בדרך, כסופרמן, הוא מכבה שרפה שפרצה במפעל כימי המכיל חומצה בלטרית יציבה, אשר מייצרת אדים קורוזיטיבים בעת ההתחממות.
במפגש המחודש, הוא פוגש שוב את לאנה לאנג, שכעת גרושה ואם לילד בשם ריקי.
היא מוטרדת על ידי החבר שלה לשעבר, בראד וילסון.
מזועזע מסירוב השלטונות בקולומביה לעשות איתו עסקים, רוס פוקד על גאס לפקוד על לוויין מזג האוויר הוולקני ליצור טורנדו שיהרוס את היבול של קולומביה בשנים הבאות.
גאס נוסע לסמולוויל כדי להשתמש במשרדי חברת ווטקינג, חברת הבת של וובסקופ, כדי לתכנת מחדש את לוויין מזג האוויר.
אומנם הוולקן יוצר סערה הרסנית אך המזימה נבלמת עם הופעתו של סופרמן שמנטרל את התוכנית.
רוס מורה לגאס להשתמש במחשב ובידע שלו לייצור קריפטונייט, כשהוא נזכר בריאיון שלויס ליין נתנה לדיילי פלאנט אודות חולשותיו של סופרמן.
גאס משתמש בוולקן לנתח חלקיקים מהכוכב קריפטון ומגלה שאחד היסודות נושא מרכיב מסתורי והוא מסנתז
לאנה משכנעת את סופרמן להופיע במסיבת יום ההולדת של ריקי, אך סמולוויל גורמת למסיבה להיהפך לחגיגה של העיירה.
גאס מתחזה לקצין צבא ארצות הברית ומעניק לסופרמן כמתנה קריפטונייט, אך מתגלה כי הדבר לא גורם למותו, אלא משפיע עליו בצורה אחרת; הוא מתגלה כאנוכי יותר ושונא מסופרמן שהכירו קודם, זהו סופרמן דיכאוני, עצבני ונוטה לאלימות כמו כיבוי אש אולימפית ויִשׁוּר מגדל פיזה.
גאס מציג לרוס תוכנית לבניית מחשב-על ורוס מסכים בתמורה לכך שאז יגרום לכל מכליות הנפט לפנות למרכז האוקיינוס השקט עד להודעה חדשה.
כשקפטן אחת המכליות מסרב, רוס מביא את לורלי כדי שתשדל את סופרמן לארוב למכלית ולהביא לדליפת נפט אדירה.
סופרמן יוצא לשתות בעודו חש אשם וסובל מהתמוטטות עצבים.
הוא טס בשמי העיר ונוחת בחצר גרוטאות, שם אישיותו מתפצלת לשתיים: סופרמן המושחת והאלמותי ובן האנוש המוסרי והצודק, קלארק קנט.
השניים נאבקים זה בזה עד שקלארק מתגבר על האישיות הרעה שלו.
כשהוא חוזר לדמותו הקודמת, הוא יוצא לתקן את הנזקים שגרם סופרמן הרע.
סופרמן מתעמת עם רוס, ורה ולורלי.
מחשב-העל של גאס מזהה את סופרמן כאיום ומנסה להרוג אותו באמצעות קריפטונייט, אך גאס שסגד לסופרמן מתחיל לחוש אשמה מאחר שאינו רוצה להיות זכור בתור האיש שהרג את סופרמן.
הוא הורס את קרן הקריפטונייט ומאפשר לסופרמן להימלט.
המחשב הופך למודע לעצמו ומנסה להתגונן מפני מאמציו של גאס להשמידו בעוד רוס ולורלי נמלטים מחדר הבקרה, אך ורה נלכדת, מחשב-העל הופך אותה לסייבורג והיא תוקפת את רוס ולורלי באמצעות קרני אנרגיה.
סופרמן חוזר להשמיד את מחשב-העל ולאחר מכן נמלט משם עם גאס, כשהוא מותיר את רוס שייתפס על ידי הרשויות, ומשאיר את גאס בפתחו של אתר כרייה בווירג'יניה המערבית.
כקלארק הוא מבקר את לאנה, שמוצאת עבודה כמזכירתו החדשה של פרי וייט.
סופרמן משיב את מגדל פיזה למצבו הקודם ומתעופף לקראת שחר של הרפתקאות חדשות.
כריסטופר ריב - סופרמן/קלארק קנט.
כריסטופר ריב - סופרמן הרשע.
מרגו קידר - לויס ליין.
רוברט ווהן - רוס ובסטר.
ריצ'רד פריור - אוגוסט "גאס" גורמן, גאון מחשבים נכלולי ולא יוצלח המעריץ את סופרמן, שעובד עבור ובסטר ונקלע למזימתו להשמיד את סופרמן.
דמותו של גורמן מעולם לא הופיעה בקומיקס והיא דמות מקורית שנוצרה עבור הסרט.
אנט אוטול - לאנה לאנג, חברתו של קלארק קנט מימי התיכון.
אנני רוס - ורה ובסטר, אחותו של רוס ושותפתו.
פמלה סטיבנסון - לורלי אמברוזיה, הפילגש של רוס, גאון מחשבים.
מתפקדת גם כפתיינית עבור סופרמן.
ג'קי קופר - פרי וייט, העורך הראשי והמנהל של ה"דיילי פלאנט" והבוס של לויס ושל קלארק.
מארק מקלור - ג'ימי אולסן, צלם של הדיילי פלאנט וידידם של קלארק ולויס.
גאוואן או'הרליהי - בראד וילסון, החבר לשעבר של לאנה והבריון של קלארק בתיכון; כיום מאבטח אלכוהוליסט.
בנוסף, הבמאי והבובאי המפורסם פרנק אוז ביצע הופעת אורח בסרט כמנתח, אולם, סצנה זו נמחקה מהעריכה והופיעה אך ורק בגרסה המורחבת הטלוויזיונית של הסרט.
קומיקאי סופי סיילס צולם בסרט בהופעת קמע.
ב-1981, מפיק סדרת הסרטים של סופרמן, איליה סלקינד כתב תחילה תסריט עבור הסרט הזה שכלל את דמויותיהם של ברייניאק, מיסטר מיקספטלק וסופרגירל אבל האחים וורנר לא אהבו זאת.
התסריט הודלף לאינטרנט בשנת 2007.
ג'ין הקמן ומרגו קידר זעמו על הדרך בה סלקינד התייחס לבמאי הסרט הראשון, ריצ'רד דונר ולכן סירב הקמן לשוב ולגלם את לקס לות'ר (אף על פי שהוא חזר לתפקיד בסרט הרביעי, אליו לסלקינד לא היה שום קשר).
אחרי שמרגו קידר התבטאה בזעם בפומבי על שיטת העבודה של סלקינד, מפיקי הסרט צמצמו את תפקידה של לויס ליין בסרט.
בדצמבר 1981, הסתיים תהליך הכתיבה של הסרט וכריסטופר ריב יצא בהצהרה כי הוא יחזור לתפקידו של סופרמן.
כך גם ריצ'רד פריור, אנט אוטול, אנני רוס ורוברט ווהן הצטרפו לסרט לגילום הדמויות גאס גורמן, לאנה לאנג, ורה ובסטר ורוס ובסטר, נבל הסרט, בהתאמה.
פמלה סטיבנסון הצטרפה לסרט כלורלי אמברוזיה.
הצילומים החלו ב-18 בינואר 1982 ונערכו בקלגרי שבקנדה, מילטון קניס שבאנגליה, כשחודשים ספורים אחר כך, הצילומים עברו לאריזונה בארצות הברית.
הסרט גם צולם בחלקו באיטליה ולבסוף הצילומים הסתיימו באפריל 1982.
כמו ב"סופרמן 2", פסקול הסרט הולחן ונכתב בידי קן ת'ורן, שהשתמש בנעימת הנושא המפורסמת של ג'ון ויליאמס ומספר מנגינות מפורסמות נוספות מהסרט הראשון.
הפעם בוצע שימוש אך ורק במוזיקה המקורית של קן ת'ורן ללא שימוש במנגינות שהלחין ג'ון ויליאמס.
כדי להדגיש את הפופולריות של ז'אנר הפופ הסינתיסייזרי, לעבודה זו נשכר ג'ורג'ו מורודר שבדיוק סיים את הלחנת הפסקול לדרמת הפשע "פני צלקת".
בסוף השבוע הראשון להקרנתו, הסרט גרף $13,352,357 מתוך 1,759 בתי קולנוע.
הסרט הגיע להכנסה ברוטו במדינות אחרות ובבריטניה של 59,950,623 מיליון דולר.
בסך הכל, הסרט אומנם כיסה את תקציב ההפקה אך הוגדר ככישלון קופתי עם הכנסה של כ-80,002,141 מיליון דולר בסך הכל.
"סופרמן 3" נקטל בביקורות שליליות רבות.
באתר "Rotten Tomatoes" ,הסרט קיבל ציון של 30% בלבד בהתבסס על 56 ביקורות.
הסקירה הייתה: "כאשר לא מבוצע שימוש על ידי בדיחות לא ראויות יתר על המידה, סלפסטיק וריצ'רד פריור, "סופרמן 3" מגיע לתכנון נקודות עלילתיות לעוסות מסרטי סופרמן הקודמים".
בנוסף, הסרט נבחר על ידי מאות מבקרי קולנוע וקהילת חובבי הקומיקס לאחד מבין הסרטים הגרועים ביותר בכל הזמנים.
למרות כישלונו הגדול של הסרט, ב-1987, ארבע שנים לאחר מכן, יצא לאקרנים סרט המשך הנקרא "סופרמן 4: השאיפה לשלום", שגם הוא נקטל על ידי המבקרים ונחל כישלון קופתי.
משחק וידאו של "סופרמן 3" היה בפיתוח על ידי חברת Atrai בע"מ, אולם, הפיתוח נעצר ובוטל לבסוף.
ביום 29 באפריל 1944 הוציאה ממשלת הונגריה תקנה האוסרת על קריאה, מכירה או הצגה של יצירות של סופרים, משוררים ומחזאים היהודים-הונגרים או יהודים לא הונגרים שיצירותיהם תורגמו להונגרית.
התקנה פרטה תחילה את 118 היהודים-הונגרים ו-34 הזרים-יהודים שעל יצירותיהם היא חלה.
התקנה נקראה בהונגרית: A m.
התקנה הייתה חלק משורה של חוקים מפלים נגד היהודים בהונגריה במלחמת העולם השנייה במהלך פלישת גרמניה להונגריה בתקופת ממשלות דמה סטויאי ופרנץ סלשי.
שישה שבועות אחרי פרסום התקנה, ב־25 ביוני 1944 הוכרזה תקנה משלימה של משרד הפנים ההונגרי (A 11.300/1944. M.
számú határozat) האוסרת הוצאה לאור של יצירות של סופרים יהודים שהופיעו ברשימה חדשה, ומחייבת את הוצאתם מרשות הרבים והשמדתם.
ברשימה זו הופיעו 56 שמות נוספים על הרשימה הקודמת, סך הכל 174 יוצרים הונגרים ו-34 זרים.
ספרי היוצרים שהופיעו בנספחים לתקנות אלה נאסרו לחלוטין לקריאה ולהפצה, ואת העותקים שנמצאו בספריות הציבוריות היה חובה לשלוח למיחזור נייר ל"חברה ההונגרית לרכישת חומרי גלם לתעשיית הנייר".
הרשימה כוללת את הסופרים האסורים הן מִתקנה 10.800/1944. M.
E, על פי הסדר שהופיעו בהן.
שם פרטי ומשפחהשמות נוספים וכינויים ספרותייםמקום לידהשנת לידהמקום פטירהשנת פטירהאימרה אבאדי
Báttaszéki LajosHofmann Lajosבאטאסק1844בודפשט1991אימרה בארד-Bárd ImreBeckנאג'ביום1884בודפשט1958אישטוואן בקפי
Csermely GyulaBruck Júdásדונאיסקה סטרדה1866בודפשט1939דיולה דיינש
Gerő AttilaGutmann Árminאוראדיה1870בודפשט1916יוחנן גוש חלב
Incze SándorStein Mórקולוז'וואר1889ניו יורק1966הוגו איגנוטוש
Kadosa MarcellKrieshaber Mórקישקונהלש1874גרמניה הנאצית1944מוזס כהנא
Karcag Vilmosפרקש ליפוט קרמרקרצג1857באדן1923בנה קראצ'ון
Kohn Sámuel Kronau Miksaבאיה1841בודפשט1920אלדאר קומיאט
Pap KárolyPollák Károlyשופרון1897ברגן בלזן1945ארפאד פאסטור
בתקנה מופיעים 34 סופרים זרים (שניים מהם לא זוהו).